钦定古今图书集成/明伦汇编/官常典/第656卷 > 汉
## 钦定古今图书集成/明伦汇编/官常典/第656卷 > 汉

汉承秦制，县置斗食佐、史佐之，亭有长，乡有三老、啬
夫、游徼之属。

按《汉书百官表》：“县令、长皆秦官，掌治其县。万户以上
为令，减万户为长，皆有丞尉，秩四百石至二百石，是
为长吏；百石以下有斗食佐史之秩，是为少吏。大率
十里一亭，亭有长。十亭一乡，乡有三老、有秩、啬夫、游
徼。三老掌教化，啬夫职听讼，收赋税，游徼徼循，禁贼
盗。”

〈注〉《汉官名秩簿》云：“斗食月俸十一斛，佐史月俸八斛也。”一说斗食者，岁俸不满百石，计日而食一斗二升，故云斗食也。